Document ID: /roh_data/filtered/fineweb-2-filterrobots_roh.jsonl.gz/55866

Exteriur - Process da corrupziun cunter Malema vegn spustà
Il process da corrupziun cunter il politicher da l’opposiziun sidafricana Julius Malema vegn spustà, quai ord il motiv ch’in cunaccusà è vegnì malsauns. Planisà era da cumenzar cun il process il glindesdi.
La procura publica è sa declerada cunter la decisiun da manar in process sulet cunter Julius alema. A Malema vegn rinfatschà corrupziun da lavar daners ed engion. El è stà blers onns in allià dal actual president sidafrican Jacob Zuma. Il 2012 è Malema vegnì exclus da la partida ANC.